
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 554 

8 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόσθετες υποχρεώσεις περιβαλλοντικής αδειοδό- 
τησης μονάδων παραγωγής ηλεκτρικής και θερ¬ 
μικής ενέργειας με χρήση βιοαερίου που προέρ¬ 
χεται από αναερόβια επεξεργασία βιομάζας. 1 

Καθορισμός Προγραμμάτων και αριθμού δικαιούχων 

Λογαριασμού Αγροτικής Εστίας έτους 2013. 2 

Τροποποίηση και συμπλήρωση της υπ' αριθ. 49/16- 

02-12 απόφασης Δημάρχου. 3 

Έγκριση υπερωριακής απασχόλησης μονίμου και με 
σχέση εργασίας αορίστου χρόνου προσωπικού 
του ΝΠΔΔ ΠΕΑΠ του Δήμου Λυκόβρυσης. 4 


Α ΠΟΦΑΣΕ ΙΣ 

Αριθ. οικ. 166640 (1) 


Πρόσθετες υποχρεώσεις περιβαλλοντικής αδειοδότη- 
σης μονάδων παραγωγής ηλεκτρικής και θερμικής 
ενέργειας με χρήση βιοαερίου που προέρχεται από 
αναερόβια επεξεργασία βιομάζας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 2 (παρ. 7 και 13) και 11 (παρ. 
4 και 6) του ν. 4014/2011 «Περιβαλλοντική αδειοδότηση 
έργων και δραστηριοτήτων, ρύθμιση αυθαιρέτων σε 
συνάρτηση με δημιουργία περιβαλλοντικού ισοζυγίου 
και άλλες διατάξεις αρμοδιότητας Υπουργείου Περι¬ 
βάλλοντος» (ΦΕΚ Α' 209). 

2. Τ ις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (ΦΕΚ Α' 98). 

3. Τον Κανονισμό 142/2011/ΕΚ για την εφαρμογή του 
κανονισμού (ΕΚ) αριθ. 1069/2009 του Ευρωπαϊκού Κοινο¬ 
βουλίου και του Συμβουλίου περί υγειονομικών κανόνων 
για ζωικά υποπροϊόντα και παράγωγα προϊόντα που δεν 
προορίζονται για κατανάλωση από τον άνθρωπο και 
για την εφαρμογή της οδηγίας 97/78/ΕΚ του Συμβου¬ 
λίου όσον αφορά ορισμένα δείγματα και τεμάχια που 


εξαιρούνται από κτηνιατρικούς ελέγχους στα σύνορα 
οι οποίοι αναφέρονται στην εν λόγω οδηγία. 

4. Την απόφαση της Επιτροπής με αριθμό Ε(2006) 5369 
περί καθορισμού αναθεωρημένων οικολογικών κριτη¬ 
ρίων και των σχετικών απαιτήσεων αξιολόγησης και 
εξακρίβωσης για την απονομή κοινοτικού οικολογικού 
σήματος σε βελτιωτικά εδάφους. 

5. Την υπ’ αριθ. 1958/13.1.2012 υπουργική απόφαση 
ΥΠΕΚΑ «Κατάταξη δημόσιων και ιδιωτικών έργων και 
δραστηριοτήτων σε κατηγορίες και υποκατηγορίες 
σύμφωνα με το άρθρο 1 παρ. 4 ν. 4014/2011» (ΦΕΚ Β' 21) 
όπως αυτή έχει τροποποιηθεί και ισχύει. 

6. Την υπ’ αριθ. οικ. 48963/5.10.2012 υπουργική από¬ 
φαση ΥΠΕΚΑ «Προδιαγραφές περιεχομένου Αποφά¬ 
σεων Έγκρισης Περιβαλλοντικών Όρων (Α.Ε.Π.Ο.) για 
έργα και δραστηριότητες κατηγορίας Α' της υπ' αριθ. 
1958/13.1.2012 απόφασης του Υπουργού Περιβάλλοντος, 
Ενέργειας και Κλιματικής Αλλαγής (Β' 21), όπως ισχύει, 
σύμφωνα με το άρθρο 2 παρ.7 του Ν.4014/2011 (Α' 209)» 
(ΦΕΚ Β' 2703). 

7. Την υπ’ αριθ. 4/2012 (Α.Π. οικ. 1604.81/3.4.2012 - ΑΔΑ: 
Β4ΩΡΟ-ΦΟΚ) εγκύκλιο με τίτλο «Περιβαλλοντική Αδει- 
οδότηση μονάδων παραγωγής ηλεκτρικής και θερμικής 
ενέργειας με χρήση βιοαερίου που προέρχεται από ανα¬ 
ερόβια επεξεργασία βιομάζας». 

8. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Κατά τη διαδικασία της περιβαλλοντικής αδειοδό- 
τησης μονάδων παραγωγής ηλεκτρικής και θερμικής 
ενέργειας με χρήση βιοαερίου που προέρχεται από 
αναερόβια επεξεργασία βιομάζας (κατηγορία ιδ και ιε 
του ν. 3851/2010, ΦΕΚ Α' 85) και στις οποίες χρησιμο¬ 
ποιούνται ως πρώτες ύλες οι κάτωθι: 

α) ζωικά υποπροϊόντα της κατηγορίας 2 και 3 σύμ¬ 
φωνα με τα άρθρα 9 και 10, του Ευρωπαϊκού Κανονι¬ 
σμού 1069/2009/ΕΚ του Ευρωπαϊκού Κοινοβουλίου, με 
την προϋπόθεση ότι ικανοποιούν τα αναφερόμενα στο 
άρθρο 32 αυτού και σε κάθε περίπτωση προέρχονται 
από εγκεκριμένες και καταχωρημένες σε μητρώα εγκα¬ 
ταστάσεις ή μονάδες, 

β) «απόβλητα από γεωργία, κηπευτική, υδατοκαλλι¬ 
έργεια, δασοκομία, Θήρα και αλιεία, προετοιμασία και 

επεξεργασία τροφίμων» (ΚΩΔΙΚΟΣ 02 του Ευρωπαϊκού 
Καταλόγου Αποβλήτων), εκτός από τους κωδικούς ΕΚΑ 
02 01 04, 02 01 08, 02 01 09, 02 01 10, 02 02 04, 02 03 99, 
02 04 01, 02 04 02, 02 05 99, 02 06 02, 02 07 03, 

γ) ενσιρώματα και υπολείμματα ενεργειακών φυτών, 

πρέπει να παρατίθενται τα ισοζύγια αζώτου και φω¬ 
σφόρου, τα οποία εξαρτώνται αποκλειστικά από τη σύν¬ 
θεση των πρώτων υλών, προκειμένου να υπολογίζεται 
η απαιτούμενη έκταση για τη διάθεση του οργανικού 
υγρού (μέσου λίπανσης)/ στερεού (λιπάσματος ή/και 
βελτιωτικού εδάφους σύμφωνα με την παράγραφο 22 
του άρθρου 3 του Ευρωπαϊκού Κανονισμού 1069/2009/ 
ΕΚ) χωνεμένου υπολείμματος που εξέρχεται από τον 
βιοαντιδραστήρα (χωνευτή). 

Αρθρο 2 

1. Στις περιπτώσεις νέων μονάδων παραγωγής του 
άρθρου 1 ανωτέρω, πρέπει να υποδεικνύονται, στη 
Μελέτη Περιβαλλοντικών Επιπτώσεων (ΜΠΕ) οι χώροι 
διάθεσης του οργανικού υγρού / στερεού χωνεμένου 
υπολείμματος. 

2. Για την έκδοση άδειας λειτουργίας των ανωτέρω 
μονάδων ο φορέας του έργου πρέπει να προσκομίσει 
στην αρμόδια υπηρεσία που χορηγεί την άδεια λει¬ 
τουργίας, κοινοποιώντας αντίγραφο στην αρμόδια πε¬ 
ριβαλλοντική αρχή: 

Α. Έγγραφο από το οποίο να προκύπτει ότι ο ιδιο¬ 
κτήτης ή ο μισθωτής του αγροτεμαχίου συμφωνεί ως 
προς τα κάτωθι: 

I. Ότι θα χρησιμοποιεί ως μέσο λίπανσης του αγροτε¬ 
μαχίου το οργανικό υγρό / στερεό χωνεμένο υπόλειμμα 
της βιομηχανίας παραγωγής βιοαερίου, σε ποσότητες 
θρεπτικών συστατικών ανά στρέμμα που επιβάλει η 
εθνική και κοινοτική νομοθεσία συμπεριλαμβανομένων 
των διατάξεων της υπ’ αριθ. οικ. 16190/1335/1997 κοινής 
υπουργικής απόφασης «Μέτρα και όροι για την προ¬ 
στασία των νερών από τη νιτρορύπανση γεωργικής 
προέλευσης», (ΦΕΚ Β' 519), όπως ισχύει, 

II. Την έκταση του αγροτεμαχίου διάθεσης του οργα¬ 
νικού υγρού / στερεού χωνεμένου υπολείμματος, 

III. Τη θέση, το τοπωνύμιο, τη Δημοτική Ενότητα και 
το Δήμο της θέσης του αγροτεμαχίου. 

Β. Και σε αντιστοιχία με τα έγγραφα του εδαφίου Α 

α) είτε χάρτη εντοπισμού με αριθμημένα τα αγροτεμά¬ 
χια διάθεσης του οργανικού υγρού /στερεού χωνεμένου 
υπολείμματος, 

β) είτε τους 13ψήφιους κωδικοποιημένους αριθμούς 
του Συστήματος Αναγνώρισης Αγροτεμαχίων που αντι¬ 
στοιχούν σε κάθε αγροτεμάχιο. 

3. Η ανωτέρω υποχρέωση της παραγράφου 2 πρέπει 
να τίθεται ρητά στην ΑΕΠΟ ως περιβαλλοντικός όρος. 
Τα έγγραφα του εδαφίου Α της παραγράφου 2 του 
παρόντος άρθρου με τους αντίστοιχους συνοδευτικούς 
χάρτες εντοπισμού ή τους 13ψήφιους κωδικοποιημένους 
αριθμούς του Συστήματος Αναγνώρισης Αγροτεμαχίων 
πρέπει να είναι διαθέσιμα στο χώρο της μονάδας και 
να επιδεικνύονται από το φορέα του έργου σε κάθε 
αρμόδιο, σύμφωνα με την κείμενη νομοθεσία, ελεγκτικό 
όργανο. 

Άρθρο 3 

Στις περιπτώσεις υφιστάμενων μονάδων παραγωγής 
του άρθρου 1, τα προβλεπόμενα στην παράγραφο 2 του 
άρθρου 2 έγγραφα συνοδευόμενα από τους αντίστοι¬ 


χους χάρτες εντοπισμού ή 13ψήφιους κωδικοποιημένους 
αριθμούς του Συστήματος Αναγνώρισης Αγροτεμαχίων 
υποβάλλονται από το φορέα του έργου κατά τη διαδι¬ 
κασία ανανέωσης ή τροποποίησης ΑΕΠΟ των ανωτέρω 
μονάδων. 

Αρθρο 4 

Σε περίπτωση διαφοροποίησης (αλλαγής) αγροτεμα¬ 
χίων διάθεσης του οργανικού υγρού /στερεού χωνεμέ¬ 
νου υπολείμματος, με άλλα ίσης ή μεγαλύτερης έκτα¬ 
σης, κατά τη φάση λειτουργίας του έργου, ο φορέας του 
έργου υποβάλλει στην αρμόδια περιβαλλοντική αρχή 
προς ενημέρωση, τα αντίστοιχα έγγραφα καθώς και 
το σχετικό χάρτη ή τους 13ψήφιους κωδικοποιημένους 
αριθμούς των άρθρων 2 και 3. Στις περιπτώσεις αυτές 
δεν απαιτείται τροποποίηση της ΑΕΠΟ του έργου. 

Αρθρο 5 

Κάθε μονάδα παραγωγής βιοαερίου υποχρεούται να 
διαθέτει και τηρεί βιβλίο καταγραφής, σε ηλεκτρονική 
ή έντυπη μορφή, θεωρημένο από την κατά τόπους Δι¬ 
εύθυνση Αγροτικής Οικονομίας και Κτηνιατρικής της 
οικείας Περιφέρειας. Στο βιβλίο αυτό θα καταγράφονται 
σε ημερήσια βάση το όνομα του αγρότη καλλιεργητή, 
το Α.Φ.Μ. του, η διεύθυνση, το τοπωνύμιο, η δημοτική 
ενότητα και ο Δήμος, η ποσότητα οργανικού υγρού/ 
στερεού λιπάσματος, η περιεκτικότητα σε άζωτο και 
φώσφορο αυτού, καθώς και ο χάρτης εντοπισμού με 
αριθμημένα τα αγροτεμάχια διάθεσης ή το δεκατριψή- 
φιο (13) χαρτογραφικό υπόβαθρο του αγροτεμαχίου που 
πρόκειται να χρησιμοποιήσει το οργανικό υγρό/ στερεό 
λίπασμα. Το βιβλίο αυτό πρέπει να είναι διαθέσιμο στις 
Αρμόδιες Αρχές για οποιονδήποτε έλεγχο. 

Αρθρο 6 

Τα παραπάνω δεν είναι απαιτητά στην περίπτωση 
του στερεού χωνεμένου υπολείμματος που διατίθεται 
ενσακισμένο για εμπορική χρήση ως λίπασμα ή εδαφο- 
βελτιωτικό σε όλη την χώρα. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2013 

Ο ΥΠΟΥΡΓΟΣ 

ΕΥΑΓΓΕΛΟΣ ΛΙΒΙΕΡΑΤΟΣ 
-♦- 

Αριθμ. 30725/587 (2) 

Καθορισμός Προγραμμάτων και αριθμού δικαιούχων 
Λογαριασμού Αγροτικής Εστίας έτους 2013. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παραγράφου 4 του άρθρου 1 του 
ν. 3050/2002 (214Α') «Σύσταση Λογαριασμού Αγροτικής 
Εστίας και άλλες διατάξεις», όπως ισχύουν σήμερα. 

2. Τις διατάξεις του άρθρου 4 του Π.δ/γματος 85 (ΦΕΚ 
141/Α/21-6-12) «Ίδρυση και μετονομασία Υπουργείων, με¬ 
ταφορά και κατάργηση υπηρεσιών» 

3. Το Π.δ/γμα 213/92 (Α'102) «Οργανισμός της Γενικής 
Γραμματείας Κοινωνικών Ασφαλίσεων. 

4. Τις διατάξεις του Π.δ/γματος 86 (ΦΕΚ 141/Α/21-6- 
12) «Διορισμός Υπουργών, Αναπληρωτών Υπουργών και 
Υφυπουργών. 

5. Την υπ’ αριθ. 1394/7/20-12-2012 απόφαση του Διοι¬ 
κητικού Συμβουλίου του ΟΓΑ. 

6. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
(κωδικοποιητικό π.δ/γμα 63/2005, Α/98) και το γεγονός 
ότι, από την απόφαση αυτή προκαλείται δαπάνη ύψους 
11.000.000 σε βάρος του Κρατικού Προϋπολογισμού, για 
το έτος 2013, η οποία έχει προβλεφθεί στον ΚΑΕ 2362 
του Κρατικού Προϋπολογισμού, αποφασίζουμε: 

Καθορίζουμε τον αριθμό των δικαιούχων που θα εντα¬ 
χθούν στα προγράμματα και τις παροχές του Λογαρια¬ 
σμού Αγροτικής Εστίας έτους 2013, τις προϋποθέσεις 
και τα κριτήρια επιλογής τους, ως ακολούθως: 

Αρθρο 1 

ΑΡΙΘΜΟΣ ΔΙΚΑΙΟΥΧΩΝ 

Ο αριθμός δικαιούχων του Λογαριασμού Αγροτικής 
Εστίας που εντάσσονται στα προγράμματα έτους 2013 
καθορίζεται κατ’ ανώτατο όριο ως εξής: 

• Στο πρόγραμμα επιδοτούμενου κοινωνικού τουρι¬ 
σμού θήμερων διακοπών (5 διανυκτερεύσεις) εκατόν 
είκοσι χιλιάδες (120.000) άτομα. 

• Στο πρόγραμμα 3ήμερων εκδρομών δέκα χιλιάδες 
(10.000) άτομα. 

• Στο πρόγραμμα δωρεάν παροχής εισιτηρίων θεά¬ 
τρων εκατό χιλιάδες (100.000) άτομα. 

• Στο πρόγραμμα δωρεάν παροχής βιβλίων τριακόσιες 
χιλιάδες (300.000) άτομα. 

Αρθρο 2 
ΠΡΟΫΠΟΘΕΣΕΙΣ 

1. Προϋποθέσεις συμμετοχής στα προγράμματα κοινω¬ 
νικού τουρισμού διακοπών, εκδρομών, δωρεάν παροχής 
βιβλίων και εισιτηρίων θεάτρων έτους 2013: 

• Να είναι οι συμμετέχοντες συνταξιούχοι του ΟΓΑ ή 
συνταξιούχοι του Λογαριασμού Ανασφάλιστων Υπερη¬ 
λίκων του άρθρου 1 του ν. 1296/1982 (ΦΕΚ 128Α), όπως 
ισχύει. 

• Να είναι ασφαλισμένοι του Κλάδου Κύριας Ασφάλι¬ 
σης Αγροτών και να είναι ασφαλιστικά ενήμεροι κατά 
το χρόνο υποβολής της αίτησης, ή 

• Να είναι μέλη των οικογενειών των ανωτέρω προ¬ 
σώπων, έμμεσα ασφαλισμένα στον ΟΓ Α. 

• Να είναι κάτοχοι βιβλιαρίου υγείας σε ισχύ κατά το 
χρόνο υποβολής της αίτησης. 

2. Πρόσωπα όλων των ανωτέρω κατηγοριών, που κά¬ 
νουν χρήση μιας από τις προαναφερόμενες παροχές το 
έτος 2013, δεν δικαιούνται δεύτερη παροχή μέσα στο 
ίδιο έτος, εξαιρουμένων αυτών της δωρεάν παροχής 
βιβλίων και εισιτηρίων θεάτρων. 

Άρθρο 3 

ΚΡΙΤΗΡΙΑ ΕΠΙΛΟΓΗΣ ΔΙΚΑΙΟΥΧΩΝ ΠΡΟΓΡΑΜΜΑΤΩΝ 

ΤΟΥ ΛΟΓΑΡΙΑΣΜΟΥ ΑΓΡΟΤΙΚΗΣ ΕΣΤΙΑΣ ΕΤΟΥΣ 2013 

Για την επιλογή των δικαιούχων των προγραμμάτων 
του Λογαριασμού Αγροτικής Εστίας έτους 2013, ορίζο¬ 
νται τα παρακάτω κριτήρια: 

1. Στα προγράμματα Κοινωνικού Τουρισμού Διακο¬ 
πών και Εκδρομών, να περιληφθούν οι συνταξιούχοι του 
ΟΓ Α, οι συνταξιούχοι του Λογαριασμού Ανασφάλιστων 


Υπερηλίκων του αρθρ. 1 του ν. 1296/1982 (ΦΕΚ 128Α), 
όπως ισχύει, καθώς και οι ασφαλισμένοι του Κλάδου 
Κύριας Ασφάλισης Αγροτών του ΟΓ Α που είναι ασφα¬ 
λιστικά ενήμεροι, κατά το χρόνο υποβολής της αίτησης, 
οι οποίοι θα εκδηλώσουν ενδιαφέρον συμμετοχής σ' 
αυτά και, σε περίπτωση που εκδηλωθεί ενδιαφέρον από 
αριθμό δικαιούχων πέραν του οριζομένου στο άρθρο 
1 της παρούσης, ως κριτήριο επιλογής καθορίζεται η 
κλήρωση, με διαδικασία που ορίζεται με απόφαση του 
Δ.Σ. του ΟΓΑ. 

Εξαιρούνται της κλήρωσης και δικαιούνται να συμ- 
μετάσχουν στα προγράμματα Κοινωνικού Τουρισμού 
Διακοπών ή Εκδρομών, οι δικαιούχοι του ΛΑΕ που θα 
εκδηλώσουν ενδιαφέρον συμμετοχής σε ένα από τα 
προγράμματα, με την προϋπόθεση ότι λαμβάνουν εξω- 
ϊδρυματικό επίδομα παραπληγίας - τετραπληγίας. 

Δικαίωμα συμμετοχής στα προγράμματα Κοινωνικού 
Τουρισμού και Εκδρομών έχουν και οι σύζυγοι αυτών 
που θα επιλεγούν να συμμετάσχουν στα αντίστοιχα 
προγράμματα, δικαιούχοι του Λογαριασμού Αγροτικής 
Εστίας, εφόσον έχουν υποβάλει αίτηση συμμετοχής κα¬ 
θώς και τα έμμεσα ασφαλισμένα στον ΟΓΑ μέλη των 
οικογενειών τους. 

2. Στο πρόγραμμα δωρεάν παροχής εισιτηρίων θε¬ 
άτρων, καθορίζεται να περιληφθούν οι δικαιούχοι του 
άρθρου 2 της παρούσης, που θα εκδηλώσουν ενδιαφέ¬ 
ρον συμμετοχής σάυτό μέχρι εξαντλήσεως του αριθμού 
των Δελτίων που ορίζεται στο άρθρο 1 της παρούσης. 
Σε περίπτωση που εκδηλωθεί ενδιαφέρον συμμετοχής 
από αριθμό δικαιούχων μεγαλύτερο των οριζομένων 
στην παρούσα απόφαση, ως κριτήριο επιλογής στο πρό¬ 
γραμμα καθορίζεται η σειρά προτεραιότητας. 

3. Στο πρόγραμμα δωρεάν παροχής βιβλίων, καθο¬ 
ρίζεται να περιληφθούν οι δικαιούχοι του άρθρου 2 
της παρούσης, οι οποίοι θα εκδηλώσουν ενδιαφέρον 
συμμετοχής σ' αυτό και σε περίπτωση που εκδηλωθεί 
ενδιαφέρον από αριθμό δικαιούχων μεγαλύτερο του 
οριζομένου στο άρθρο 1 της παρούσης, ως κριτήριο 
επιλογής καθορίζεται η κλήρωση, με διαδικασία που 
ορίζεται με απόφαση του Δ.Σ. του ΟΓ Α. 

Άρθρο 4 

Η δαπάνη των παροχών θα βαρύνει τον προϋπολογι¬ 
σμό του Λογαριασμού Αγροτικής Εστίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθ. απόφ. 55 (3) 

Τροποποίηση και συμπλήρωση της υπ’ αριθ. 49/16-02-12 
απόφασης Δημάρχου. 

Ο ΔΗΜΑΡΧΟΣ ΑΜΑΡΟΥΣΙΟΥ 

Αφού έλαβε υπόψιν: 

α) Την υπ’ αριθ. 49/16-02-12 απόφαση Δημάρχου (ΦΕΚ 
795/Τ.Β719-03-12) περί «Χορήγηση άδειας λειτουργίας 
επιπλέον Σχολών Διεύθυνσης Ορχήστρας Διεύθυνσης 
Χορωδίας και Παραδοσιακής Μουσικής στο Ωδείο Δή¬ 
μου Αμαρουσίου». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Την υπ’ αριθ. 16/21-01-13 απόφαση Δημάρχου Αμα¬ 
ρουσίου σχετικά με την ανάθεση καθηκόντων που αφο¬ 
ρούν σε θέματα Πολιτισμού στον Αντιδήμαρχο Νικόλαο 
Πέππα, αποφασίζουμε: 

1) Τροποποιούμε και συμπληρώνουμε την υπ’ αριθ. 
49/16-02-12 (ΦΕΚ 795/τ.Β'/19-03-12) ως προς τα σημεία: 

- Την επιπλέον λειτουργία, και Παραδοσιακής Μουσι¬ 
κής στο Ωδείο Δήμου Αμαρουσίου. 

Αντί του ορθού: 

Την επιπλέον λειτουργία, και Σαξοφώνου στο Ωδείο 
Δήμου Αμαρουσίου 

2) Συμπληρώνουμε στη λειτουργία του Ωδείου και: 

- Σχολή Μελοδραματικής Τέχνης 

Από τις διατάξεις της παρούσης δεν προκαλείται δα¬ 
πάνη σε βάρος του Δήμου Αμαρουσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Μαρτίου 2013 

Ο Δήμαρχος κ.α.α. 

Ο Αντιδήμαρχος 
ΝΙΚΟΛΑΟΣ ΠΕΠΠΑΣ 

-*- 

Αριθ. απόφ. 1 (4) 

Έγκριση υπερωριακής απασχόλησης μονίμου και με 
σχέση εργασίας αορίστου χρόνου προσωπικού του 
ΝΠΔΔ ΠΕΑΠ του Δήμου Λυκόβρυσης. 

Η ΠΡΟΕΔΡΟΣ Δ.Σ. 

ΠΕΡΙΒΑΛΛΟΝ - ΑΘΛΗΤΙΣΜΟΣ - ΠΟΛΙΤΙΣΜΟΣ Ν.Π.Δ.Δ. 

(ΠΕΑΠ.) ΔΗΜΟΥ ΠΕΥΚΗΣ 

Έχοντας υπόψη: 

1. Τις διατάξεις της παρ. 1 του άρθρου 58 του 
Ν. 3852/2010. 

2. Τις διατάξεις των παρ. 2 και 3 του άρθρου 48 του 
Ν. 3584/07. 

3. Τις διατάξεις του άρθρου 20 του Ν. 4024/2011. 

4. Τις διατάξεις της παρ. 10 του άρθρου 12 του 
Ν. 2503/97. 

5. Την υπ’ αριθ. οικ. 2/78400/0022/14.11.2011 Εγκύκλιο 
του Υπουργείου Οικονομικών. 

6. Τον αριθμό των υπηρετούντων υπαλλήλων στο 
ΝΠΔΔ. 


7. Το γεγονός ότι για την ομαλή και απρόσκοπτη λει¬ 
τουργία των υπηρεσία, του Ν.Π.Δ.Δ. ΠΕ.Α.Π. είναι ανάγκη 
όπως καθιερωθεί υπερωριακή εργασία επί αμοιβή πέρα 
από το κανονικό ωράριο εργασίας για την αντιμετώπιση 
αναγκών που δεν είναι δυνατόν να καλυφθούν μέσα στο 
ωράριο εργασίας λόγω του ολιγάριθμου προσωπικού 
που υπηρετεί στο Ν.Π.Δ.Δ. ΠΕ.Α.Π. και των αυξημένων 
αναγκών που έχουν δημιουργηθεί μετά τη συγχώνευση 
των 6 (έξι) Νομικών Προσώπων Δημοσίου Δικαίου των 
πρώην Δήμων Λυκόβρυσης και Πεύκης. 

8. Το γεγονός ότι το ΝΠΔΔ μας λειτουργεί σε 24ωρη 
βάση, καθώς και τις εξαιρέσιμες ημέρες και Κυριακές, 
σύμφωνα με την υπ’ αριθ. 30648/27540/5.7.2011 απόφα¬ 
ση του Γενικού Γραμματέα Αποκεντρωμένης Διοίκησης 
(ΦΕΚ 2197/26-7-2012) 

9. Ότι η δαπάνη που θα προκόψει από την ως άνω απα¬ 
σχόληση, ύψους 3.000,00€, θα αντιμετωπισθεί από τις 
πιστώσεις των ΚΑ, 15.6012 και 156022 του Προϋπολογι¬ 
σμού του ΝΠΔΔ οικονομικού έτους 2013, αποφασίζουμε: 

Εγκρίνουμε την υπερωριακή απασχόληση για το έτος 2013 
για τις πιο κάτω ειδικότητες μονίμων και με σχέση εργασίας 
αορίστου χρόνου υπαλλήλων του Δήμου και για μέχρι 20 
ώρες ανά υπάλληλο μηνιαίως, ενώ για την καθ' υπέρβαση 
εργασία κατά τις Κυριακές και εξαιρέσιμες ημέρες ή κατά 
τις νυχτερινές ώρες μέχρι 16 ώρες το μήνα, με την προ- 
βλεπόμενη από το Νόμο αποζημίωση, για την κάλυψη των 
προαναφερόμενων υπηρεσιακών αναγκών του ΝΠΔΔ. 


ΚΛΑΔΟΣ 

ΑΡΙΘΜΟΣ ΥΠΑΛΛΗΛΩΝ 

ΥΕ 

3 

ΔΕ 

1 

ΠΕ 

4 


Η κατανομή των ωρών απασχόλησης του προσωπι¬ 
κού θα γίνεται κάθε φορά ανάλογα με τις ανάγκες της 
Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πεύκη, 3 Ιανουάριου 2013 

Η Πρόεδρος Δ.Σ. 

ΒΑΣΙΛΙΚΗ ΝΙΚΟΛΟΠΟΥΛΟΥ 

